Kai Hoffmann var søn af [[premierløjtnant]] og [[Kaptajn (transport)|søkaptajn]] Villiam Richard Leopold Hoffmann (1848-1898) og Armgard Nyholm (1846-1923).<ref name="dbl">{{Cite web|url=https://biografiskleksikon.lex.dk/Kai_Hoffmann|title=Kai Hoffmann|publisher=[[Den Store Danske Encyklopædi]]|access-date=21. august 2017}}</ref> Han tog studentereksamenen fra Østerbros latin- og realskole i 1892 og juristeksamen fra [[Københavns Universitet|Københavns universitet]] 1899. Derefter arbejdede han først i tre år som advokatfuldmægtig i København og sidenhen - frem til 1918 - som assistent i Københavns Kriminal- og Politiret. Han var fuldmægtig i Finansministeriets revisionsafdeling i årene 1920-1925. Ved siden af denne karriere arbejdede han desuden som rådgiver for [[Gyldendal|Gyldendals Forlag]] (1911-1917), Pios Forlag (1918) samt Poul Branners Forlag (1919). Han giftede sig 24 april 1903 med forfatter og maler [[Eline Fischer]]. Sammen fik de sønnen [[Ulf Hoffmann]], der også blev forfatter.
Personbillede_savnes